EMac

eMac on joukko Applen vuosina 2002–2005 julkaisemia tietokoneita, joita myytiin oppilaitoskäyttöön. eMac suunniteltiin edullisemmaksi versioksi iMaceista ja ensimmäiset mallit muistuttivat toisen sukupolven kuvaputkinäyttöisiä iMaceja. eMaceja myytiin vuoteen 2006 saakka, jonka jälkeen iMacit ovat olleet Applen pääasiallinen oppilaitostuoteApple Education, Products . Luettu 4. helmikuuta 2007.. eMac tulee sanoista education Mac, koulutus-Macintosh. ==Yleistä== Ensimmäinen sarja eMaceja julkaistiin 29. huhtikuuta 2002 edulliseksi vaihtoehdoksi uudelle, litteällä näytöllä varustetulle iMacille. Laitetta myytiin vain oppilaitoksille, mutta suuren kysynnän takia eMac siirrettiin myös kuluttajamarkkinoilleeMac/700, Everymac.com . Luettu 4. helmikuuta 2007.. eMacista oli neljä versiota, kaksi oppilaitoksille ja kaksi kuluttajille. Edullisimmat mallit maksoivat oppilaitoksille $999 ja kuluttajille $ 1099, kalliimmat $ 1 199 ja $ 1 499eMac, apple-history.com . Luettu 4. helmikuuta 2007.. Seuraavan vuoden kuluessa laitteita päivitettiin ja hintoja laskettiin. Lokakuussa 2003 1 GHz:n eMac sisälsi polttavan DVD-aseman. eMacien myynti palautettiin vain oppilaitoskäyttöön lokakuussa 2005eMac (2005), Apple-history.com . Luettu 4. helmikuuta 2007.. Vuoden 2006 alussa Apple sai useita vikailmoituksia, jotka koskivat vuosina 2004 ja 2005 myytyjen eMacien näyttö- tai virtaominaisuuksia. Apple käynnisti kampanjan, joka pidensi kyseisten ongelmien osalta eMacien takuuaikaa kolmeen vuoteeneMac Repair Extension Program for Video and Power Issues, Apple . Luettu 4. helmikuuta 2007.. 5\. heinäkuuta 2006 Apple julkaisi iMac Core Duo -pohjaisen oppilaitosmallin, joka lopetti eMacien markkinoinnin. ==Tekniset tiedot== ===eMac G4/700=== * julkaistiin 29. huhtikuuta 2002, oppilaitosmarkkinoille 4. heinäkuuta 2002 * 700 tai 800 MHz:n PowerPC G4 -suoritin * 100 MHz:n väylä * 128 tai 256 Mt:n keskusmuisti, laajennettavissa 1 Gt:een saakka (PC100 SDRAM) * NVIDIA GeForce2 MX 3D AGP 2X -näytönohjain * 17" tasapintainen CRT-näyttö * 18 Watin stereokaiuttimet * CD-ROM tai CD- RW/DVD-ROM-asema * 40 Gt:n kiintolevy * AirPort-valmius * käyttöjärjestelmä Mac OS 9.2.2 tai Mac OS X 10.1.4 ===eMac G4/800=== * julkaistiin 6. toukokuuta 2003 * 800 MHz:n tai 1 GHz:n PowerPC G4 -suoritin * 133 MHz väylä * 128 tai 256 Mt:n keskusmuisti, laajennettavissa 1 Gt:een saakka (PC133 SDRAM) * ATI Radeon 7500 AGP 4x -näytönohjain, jossa 32 Mt:n DDR SDRAM näyttömuisti * 17" tasapintainen CRT-näyttö * 18 Watin stereokaiuttimet * CD-ROM, CD-RW/DVD-ROM tai CD-RW/DVD-RW-asema * 40, 60 tai 80 Gt:n kiintolevy * AirPort Extreme -valmius ===eMac G4/1.25=== * julkaistiin 13. huhtikuuta 2004 * 1,25 GHz:n PowerPC G4 -suoritin * 167 MHz:n väylä * 256 MT:n keskusmuisti, laajennettavissa 1 Gt:een saakka (DDR333 SDRAM) *ATI Radeon 9200 -näytönohjain (32 Mt DDR SDRAM) * 17" tasapintainen CRT-näyttö * 16 Watin stereokaiuttimet * CD-RW/DVD-ROM tai CD-RW/DVD-RW-asema * 40, 80 tai 160 Gt:n kiintolevy * USB 2.0 ja FireWire-liitäntä * AirPort Extreme -valmius ===eMac G4/1.42=== * julkaistiin 3. toukokuuta 2005 * 1,42 GHz:n PowerPC G4 -suoritin * 167 MHz:n väylä * 256 tai 512 Mt:n keskusmuisti, laajennettavissa 2 Gt:een saakka (DDR SDRAM) * ATI Radeon 9600 näytönohjain, jossa 64 Mt:n DDR SDRAM näyttömuisti * 17" tasapintainen CRT-näyttö * 18 Watin stereokaiuttimet * CD-ROM, CD-RW/DVD- ROM tai CD-RW/DVD-RW-asema * 80 tai 160 Gt:n kiintolevy * USB 2.0 ja FireWire- liitäntä * AirPort Extreme -valmius * Bluetooth * mikrofoni * liitäntä ulkoiselle näytölle * käyttöjärjestelmä Mac OS X 10.4 ==Lähteet== ==Aiheesta muualla== * eMacien tekniset tiedot Applen sivuilla * eMacit Everymac.comissa * eMacit Designed in California -sivuilla Luokka:Applen tietokoneet